**Martin Alan «Marty» Feldman** (født 8. juli 1934 i London, død 2. desember 1982 i Mexico by) var en britisk komiker, skuespiller og regissør. Feldman fikk utstående øyne med strabisme på grunn av en mislykket operasjon i forbindelse med hans Graves' sykdom. Feldman vokste opp på Londons østkant, East End, og hans foreldre var jødiske immigranter fra Kiev i Ukraina. På 1970-tallet ble Feldman et kjent ansikt i Norge fra Solo-reklamer som hvor han opptrådte sammen med Spike Milligan. Han døde i Mexico by under innspillingen av filmen *Havets gule skrekk*.

Liv og virke
------------

### Bakgrunn

Marty Feldman var sønn av jødisk-russiske immigranter og ble født i London. 

### Karriere

Da han var 20 år bestemte han seg for å forsøke å gjøre komikk til sin levevei. Han skrev sammen med Barry Took en rekke sketsjer og sitcoms til tv- og radioprogrammer, heriblant den innflytelsesrike *Round the Horne* (1965-1968).

I 1967 opptrådte han for første gang selv på tv i serien *At Last the 1948 Show*. I en av sine sketsjer her opptrer han sammen med John Cleese. Sketsjen, hvor Feldman plager en ekspeditør ved å spørre etter bøker som ikke finnes, ble senere en del av Monty Python-gruppens sceneshow og utgitt på et album (uten Feldmans medvirken). Også andre av sketsjene som Feldman i de årene var medforfatter til, ble senere brukt av Monty Python. Blant disse er noen som senere ofte ble trodd å være originale Python-sketsjer. Det var tett kontakt mellom Feldman og de senere Python-medlemmer, også i tv-serien *The Frost Report*, som Feldman skrev materiale til noen episoder av.

I 1968 fikk Marty Feldman sitt eget TV-show *Marty* på BBC. Serien fikk stor suksess og mottok to BAFTA-priser og vant en Gullrose ved tv-festivalen i Montreux. I de neste år lagde han flere tv-serier, men samtidig gav hans suksess ham mulighet til å innlede en filmkarriere med *Every Home Should Have One* (1970). Videre laget han tv i USA med blant annet opptreden i *The Dean Martin Show*. 

Filmmessig hadde han nok mest suksess sammen med Mel Brooks og Gene Wilder; han medvirket også i *Silent Movie* i filmer som *Frankenstein junior* og *Glem ikke kamelene*.

### Privatliv

Marty Feldman giftet seg med Lauretta Sullivan i 1959.

Feldman døde av et hjerteslag på et hotellværelse i Mexico by, der han var i gang med innspillingen av filmen *Kaptein Gulskjegg*.

Han er begravet i Los Angeles tett ved sitt filmforbilde Buster Keaton.

Filmbiografi
------------

* 1969 – *The Bed Sitting Room*.
* 1970 - *Hissig på grøten* (med Julie Ege).
* 1974 - *Frankenstein Junior*.
* 1975 - *The Adventure of Sherlock Holmes’ Smarter Brother*.
* 1976 - *Silent Movie*.
* 1976 - *Sex With a Smile*.
* 1977 - *Glem ikke kamelene* (som han også regisserte).
* 1980 - *Et herrens liv*.
* 1982 - *Slapstick of Another Kind*.
* 1983 - *Havets gule skrekk*

Referanser
----------

1. 1 2   Proleksis Encyclopedia, Proleksis enciklopedija ID 20538[Hentet fra Wikidata]
2. 1 2   Discogs, oppført som Marty Feldman (2), Discogs artist-ID 1048765, besøkt 9. oktober 2017[Hentet fra Wikidata]
3. 1 2   Find a Grave, Find a Grave 1756, besøkt 9. oktober 2017[Hentet fra Wikidata]
4. ↑   Autorités BnF, data.bnf.fr, besøkt 10. oktober 2015[Hentet fra Wikidata]
5. ↑  Marty Feldman: Six Degrees of Separation, BBC4
6. ↑  Refsnes, Anne Mai m.fl. (1992). *Utnytt geniet i deg : historien om Norges mest nyskapende reklamemann og om kreativitet i praksis*. Oslo: Cappelen. s. 58. ISBN 8202135699.
7. ↑  *Aftenposten, aftenutgave*: «Marty Feldman død» 4. desember 1982

Eksterne lenker
---------------

* (en) Marty Feldman – kategori av bilder, video eller lyd på Commons Rediger på Wikidata
* (en) Marty Feldman på Internet Movie Database Rediger på Wikidata

* (sv) Marty Feldman i Svensk Filmdatabas Rediger på Wikidata

* (da) Marty Feldman på Filmdatabasen Rediger på Wikidata

* (da) Marty Feldman på Scope Rediger på Wikidata

* (fr) Marty Feldman på Allociné Rediger på Wikidata

* (en) Marty Feldman på AllMovie Rediger på Wikidata

* (en) Marty Feldman hos Turner Classic Movies Rediger på Wikidata

* (en) Marty Feldman hos Rotten Tomatoes Rediger på Wikidata

* (en) Marty Feldman hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Brockhaus Enzyklopädie **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** BBC Things **·** Munzinger (iba) **·** Discogs
 |